ดราแกน บอสโควิช

ดราแกน บอสโควิช เป็นนักฟุตบอลอาชีพชาวมอนเตเนโกร เคยลงเล่นในตำแหน่งกองหน้าให้กับสุพรรณบุรี, แบงค็อก ยูไนเต็ด, การท่าเรือ, ชลบุรี และโปลิศ เทโร

สโมสรอาชีพ 
ในช่วงต้น พ.ศ. 2556 บอสโควิชย้ายมาร่วมทีมสุพรรณบุรี สโมสรน้องใหม่ในไทยพรีเมียร์ลีก ฤดูกาล 2556 และลงเล่นนัดแรกให้กับสโมสร นัดที่บุกไปเสมอบุรีรัมย์ ยูไนเต็ด ที่สนามไอ-โมบาย 1-1 ต่อมาในช่วงต้น พ.ศ. 2558 บอสโควิชย้ายไปร่วมทีมแบงค็อก ยูไนเต็ด และในฤดูกาล 2560 เขาขึ้นนำเป็นผู้ทำประตูสูงสุดของสโมสรและลีก และทำสถิติใหม่เป็นผู้เล่นที่ทำประตูต่อหนึ่งฤดูกาลมากที่สุด เขายังได้รับรางวัลดาวซัลโวไทยลีกจาก เอฟเอ ไทยแลนด์ อะวอร์ด เมื่อวันที่ 19 ธันวาคม พ.ศ. 2560

วันที่ 19 ธันวาคม พ.ศ. 2560 บอสโควิชย้ายไปร่วมทีมการท่าเรือ และวันที่ 11 กุมภาพันธ์ พ.ศ. 2561 เขาทำประตูแรกให้กับสโมสร นัดที่การท่าเรือเปิดบ้านเอาชนะพัทยา ยูไนเต็ด ไปได้ 3–0

ในวันที่ 3 ตุลาคม พ.ศ. 2561 บอสโควิชทำสองประตูในนัดที่การท่าเรือเปิดบ้านเอาชนะชลบุรี 5–0 ทำให้เขากลายเป็นผู้เล่นที่คนที่ 7 ที่สามารถทำประตูครบ 100 ลูกในลีกได้ ต่อจาก ศรายุทธ ชัยคำดี, เคลย์ตง ซิลวา, พิภพ อ่อนโม้, ธีรศิลป์ แดงดา, เอเบร์ชี เฟร์นังจิส และ จีโอกู

ทีมชาติ 
ใน พ.ศ. 2555 บอสโควิชลงเล่นให้กับทีมชาตินัดแรก ในนัดกระชับมิตรที่พบกับไอซ์แลนด์

เกียรติประวัติ

สโมสร 
แบงค็อก ยูไนเต็ด
 ไทยเอฟเอคัพ รองชนะเลิศ: 2560

รางวัลส่วนตัว 
 ผู้ทำประตูสูงสุดในไทยลีก: 2560 (38 ประตู)

อ้างอิง

แหล่งข้อมูลอื่น 
 

บุคคลที่ยังมีชีวิตอยู่
นักฟุตบอลชาวมอนเตเนโกร
ผู้เล่นในไทยลีก
ผู้เล่นสโมสรฟุตบอลโปลิศ เทโร
ผู้เล่นสโมสรฟุตบอลชลบุรี
ผู้เล่นสโมสรฟุตบอลสุพรรณบุรี
ผู้เล่นสโมสรฟุตบอลแบงค็อก ยูไนเต็ด
ผู้เล่นสโมสรฟุตบอลการท่าเรือ